《次韵映山红》
宋代·洪咨夔

燧人钻榆出新烟，烟光湿雨山苍然。黄鹂怯寒噤未语，有喙三尺惟啼鹃。

血流染花不知数，赤霞烂熳横丹天。前山后山列锦障，上涧下涧敷金莲。

海棠无香许流亚，石榴有艳疑姻连。目光远送空翠表，胜处正在繁芳边。

七香宝车果安在，东风老去空华颠。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。